Saksbehandler - kultursaker

**Ledig stilling**

Sametingets avdeling for næring, kultur og helse har en ledig fast stilling som rådgiver/seniorrådgiver i kulturseksjonen. Tiltredelse snarest.

Arbeidssted er ett av Sametingets kontorsteder, med forbehold om ledig kontorkapasitet ved stedet.

**Arbeidsoppgaver**Stillingens primære arbeidsoppgaver er:

* Oppfølging og utvikling av kulturinstitusjoner og -organisasjoner med finansiering fra Sametinget, herunder systematisere og forme strategier for Sametingets oppfølging av kulturinstitusjonene.
* Dernest politikkutvikling og – oppfølging av sentrale kunstfelt og fagområder knyttet til Sametingets arbeid på kunst- og kulturfeltet.
* Stillingen kan også tillegges andre oppgaver knyttet til Sametingets virksomhet.

**Kvalifikasjoner**

Stillingen ønskes besatt av en person med utdanning på masternivå, hovedsakelig innen samfunnsfag eller fagområder knyttet til kultursektoren. Kandidater med minimum bachelorgrad eller tilsvarende, og med minimum 5 års relevant arbeidserfaring kan komme i betraktning. Erfaring fra oppfølging av kulturinstitusjoner eller/og utviklingsarbeid innen kulturinstitusjonssektoren vil bli vektlagt.

Kandidater som behersker samisk, vil bli foretrukket. Kandidater som ikke behersker samisk, vil måtte forplikte seg til å ta eksamen tilsvarende SÁÁL 1 og 2, innen ett år etter tiltredelse. Dette tilsvarer en halvårsenhet, som dekkes av arbeidsgiver

Videre vektlegges:

* Kunnskap om samiske kulturinstitusjoner og samiske samfunnsforhold
* Gode faglige kvalifikasjoner
* Erfaring fra relevant offentlig forvaltning
* Gode kommunikasjons - og samarbeidsevner
* God muntlig og skriftlig framstillingsevne
* Evne til selvstendig og målrettet arbeid
* Serviceinnstilling

**Lønns - og arbeidsvilkår**

Stillingen lønnes etter Statens regulativ i stillingskode 1434 rådgiver eller 1364 seniorrådgiver, avhengig av ansiennitet og kvalifikasjoner.

**Kontakt**

Nærmere opplysninger om stillingen kan fås ved henvendelse til:

Avdelingsdirektør Magne Svineng

Tlf. +47 78 47 40 00 magne.svineng@samediggi.no

Fagleder Johan Matteus Triumf

Tlf. +47 78 47 40 00 johan.matteus.triumf@samediggi.no